Diari Oficial de la Generalitat Valenciana


Sumari del DOGV 2032, del 26-05-1993 (1993/828092)

ORDRE de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de tres parcel les rústiques situades en el terme municipal de Requena, partida o paratge Cañada de la Garrota, paratge Campo de Aviación i partida del Rebollar, paratge El Gorro.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/07/(14)/dof/vci/html**

### Dades del document

Número de DOGV
:   2032

Data del DOGV
:   26-05-1993

Secció del DOGV
:   DISPOSICIONS GENERALS

Número del document
:   1993/828092


Data del document
:   07-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 7 de maig de 1993, de la Conselleria d'Economia i Hisenda, per la qual acorda l'adquisició per la Generalitat Valenciana de tres parcel.les rústiques situades en el terme municipal de Requena, partida o paratge Cañada de la Garrota, paratge Campo de Aviación i partida del Rebollar, paratge El Gorro.  
Dins de la política de creació de sòl industrial en l?àmbit de la Comunitat Valenciana s'estima convenient la dotació, per part de la Generalitat Valenciana, de sòl industrial en el municipi de Requena, que permeta la promoció i ubicació de projectes empresarials i la reactivació econòmica de la zona afectada.  
Mitjançant Acord de 7 de desembre de 1992, del Consell de la Generalitat Valenciana, s'aprovà l'adquisició de terrenys en el terme municipal de Requena, dins dels quals es troben les finques, objecte d'aquesta ordre d'adquisició.  
Per això, i d'acord amb el que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat Valenciana, i amb els informes i les valoracions que consten en l?expedient,  
ORDENE:  
Article primer  
Acordar l'adquisició mitjançant contractació directa a títol onerós i en virtut de compra- venda, de les finques rústiques que a continuació es descriuen:  
1. Tros de terra de secà, en el terme municipal de Requena, partida o paratge Cañada de la Garrota, de superfície una hectàrea, seixanta-dues àrees, cinquanta-tres centiàrees. Confronta: nord, Ferrocarril de València a Utiel; sud, germans Iranzo González; oest, els mateixos, i a l?est, Concepción González; avui pel sud est i oest, terres de la Generalitat Valenciana.  
2. Terra de secà vinya, en el terme municipal de Requena, paratge Campo de Aviación. Té una hectàrea setanta-sis àrees vuitanta centiàrees. Confronta: nord, Vereda Real; sud, Alfredo Ejarque; est, Ana Martínez, i oest, Julio Ortega. Avui per tots els vents amb la Generalitat Valenciana.  
3. Tros de terra, secà vinya, partida del Rebollar, paratge el Gorro. Té vuitanta-sis àrees, trenta-nou centiàrees. Confronta: nord, Concepción Cárcel Ramos; sud, Delfín Cárcel Guillamón; est, Alfredo Haba Ejarque, i oest, camí. Avui pel nord i sud, la Generalitat Valenciana.  
Les finques descrites pertanyen a la Sra. Felicidad Monsalve Ejarque.  
Les finques descrites en aquesta ordre es troben lliures de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu d'onze milions cinc-centes cinquanta-dues mil sis-centes vint-i-cinc pessetes (53.261.627 PTA).  
Les despeses i els impostos que se'n deriven seran pagats per les parts, segons la llei.  
Article tercer  
El servei de Patrimoni de la Direcció General de Tributs i Patrimoni realitzarà els tràmits necessaris per a fer efectiu el que dispose aquesta ordre.  
València, 7 de maig de 1993  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI